
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ՆՈՅԵՄԲԵՐԻ 27-Ի N 1712-Լ ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

1․ Ընթացիկ իրավիճակը և իրավական ակտի ընդունման անհրաժեշտությունը.
Հայաստանի Հանրապետության կառավարության 2025 թվականի նոյեմբերի 27-ի N 1712-Լ որոշմամբ  սահմանվել են կառավարման մարմինների առաջնահերթությունների ձևավորման, իրականացման և դրանց կատարման գնահատման հետ կապված կարգավորումներ։
	Վերոնշյալ որոշմամբ հաստատված հավելված 1-ի 8-րդ կետով սահմանվում է, որ կառավարման մարմինների առաջնահերթությունների կատարողականի գնահատման արդյունքները քննարկվում են փոխվարչապետերի և համապատասխան մարմինների ղեկավարների միջև, իսկ գնահատականները կարող են ճշգրտվել Վարչապետի և փոխվարչապետերի կողմից՝ ելնելով սահմանված առաջնահերթություններից և դրանց կատարման առանձնահատկություններից։
[bookmark: _GoBack]Գործնական կիրառության ընթացքում առաջացել է անհրաժեշտություն առավել հստակ տարանջատելու կատարողականի գնահատման արդյունքների հիման վրա գնահատականների ճշգրտման գործընթացում փոխվարչապետերի և Վարչապետի դերակատարումը:
Ինչպես նաև կարիք է առաջացել Կառավարման մարմնի համար հաշվարկված խրախուսման ֆոնդից մինչև 5 տոկոսը տվյալ մարմնի ենթակա պետական հիմնարկների միջև բաշխելու հնարավորության ապահովմանը՝ սահմանված առաջնահերթությունների կատարման գործընթացում վերջիններիս ներգրավվածության պարագայում։

2․ Իրավական ակտի նախագիծը մշակող պատասխանատու մարմինը, ինչպես նաև, անհրաժեշտության դեպքում, նախաձեռնողի, հեղինակների և մշակմանը մասնակցող անձանց մասին տեղեկություններ.
Նախագիծը մշակվել է փոխվարչապետի գրասենյակի կողմից։
3. Առաջարկվող կարգավորման բնույթը
Նախագծով առաջարկվում է հստակեցնել Հայաստանի Հանրապետության կառավարության 2025 թվականի նոյեմբերի 27-ի N 1712-Լ որոշմամբ հաստատված հավելված 1-ի 8-րդ կետը:
4. Նախագծի ընդունման նպատակը
Նախագծի ընդունման նպատակն է ապահովել գնահատականների ճշգրտման իրավասությունների որոշակիությունը՝ համապատասխանեցնելով դրանք պաշտոնատար անձանց լիազորություններին։
5. Նախագծի ընդունման արդյունքում ակնկալվող արդյունքը
Նախագծի ընդունմամբ ակնկալվում է ապահովել կատարողականի գնահատման գործընթացի որոշակիությունը և բարձրացնել արդյունավետությունը։
6․ Նախագծի ընդունման կապակցությամբ լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին.
Նախագծի ընդունման կապակցությամբ լրացուցիչ ֆինանսական միջոցների անհրաժեշտություն չկա, պետական բյուջեի եկամուտներում և ծախսերում փոփոխություններ չեն նախատեսվում:
7. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.
Նախագծի ընդունման անհրաժեշտությունը պայմանավորված է Հանրային կառավարման բարեփոխումների ռազմավարությամբ և ՀՀ կառավարության 2021-2026 թվականների գործունեության միջոցառումների ծրագրով ստանձնած հանձնառություններով։

